Donald Trump şi-a vizitat fratele internat la spitalul din New York.
Donald Trump şi-a vizitat fratele mai mic la spitalul din New York. Trump a vorbit despre relaţia "minunată" pe care o are cu fratele său mai mic. Cauzele internării nu au fost anunţate, dar oficialii spun că Robert Trump e "grav bolnav".
Preşedintele Donald Trump şi-a vizitat, vineri, fratele internat la spitalul Presbyterian din New York. Liderul a fost văzut intrând cu mască de protecţie. Vizita a durat aproximativ 45 de minute. Mai târziu, într-o conferinţă de presă, Trump a vorbit despre relaţia sa cu Robert, fratele mai mic, în vârstă de 72 de ani, care trece prin momente dificile. Cauza internării încă nu a fost anunţată, dar oficialii Casei Albe au transmis că Robert Trump e "grav bolnav". "Am un frate minunat. Avem o relaţie extraordinară, încă din prima zi… asta a fost cu mult timp în urmă. El e în spital acum. Sper că va fi bine. Trece printr-o perioadă grea", a spus Trump.